โบรกฯเล็ง 11 หุ้น 1 วอแรนต์ ติด “แคชบาลานซ์” เริ่ม 20 ธ.ค.นี้
โบรกฯคาด 11 หุ้น 1 วอแรนต์ มีโอกาสติด “แคชบาลานซ์” เริ่ม 20 ธ.ค.นี้
โบรกฯคาด 11 หุ้น 1 วอแรนต์ มีโอกาสติด “แคชบาลานซ์” เริ่ม 20 ธ.ค.นี้
17 ธ.ค. 2564

บริษัทหลักทรัพย์ ฟิลลิป (ประเทศไทย) และบริษัทหลักทรัพย์ ทิสโก้ คาดการณ์ว่า หุ้น บริษัท จัสมิน อินเตอร์เนชั่นแนล จำกัด (มหาชน) หรือ JAS, บริษัท โกลบอล คอนซูเมอร์ จำกัด (มหาชน) หรือ GLOCON, ใบสำคัญแสดงสิทธิในการจองซื้อหุ้นสามัญของ บริษัท โกลบอล คอนซูเมอร์ ครั้งที่ 4 หรือ GLOCON-W4, บริษัท ซีเฟรชอินดัสตรี จำกัด (มหาชน) หรือ CFRESH, บริษัท เจ. เอส. พี. พร็อพเพอร์ตี้ จำกัด (มหาชน) หรือ JSP, บริษัท อิ๊กดราซิล จำกัด (มหาชน) หรือ YGG
รวมถึง บริษัท เอ็นฟอร์ซ ซีเคียว จำกัด (มหาชน) หรือ SECURE, บริษัท ซิลิคอน คราฟท์ เทคโนโลยี จำกัด (มหาชน) หรือ SICT, บริษัท ฟิลเตอร์ วิชั่น จำกัด (มหาชน) หรือ FVC, บริษัท จี แคปปิตอล จำกัด (มหาชน) หรือ GCAP, บริษัท อรินสิริ แลนด์ จำกัด (มหาชน) หรือ ARIN และ บริษัท โปรเจค แพลนนิ่ง เซอร์วิส จำกัด (มหาชน) หรือ PPS เป็นหลักทรัพย์ที่จะเข้าข่าย Turnover List และมีโอกาสใช้เกณฑ์ให้สมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนที่จะซื้อ (Cash Balance) โดยคาดว่าจะเริ่มวันที่ 20 ธันวาคม 2564